open-index/open-wikipedia-markdown huggingface dataset:
עונש מוות בפקיסטן

עונש מוות הוא עונש חוקי בפקיסטן. למרות שהיו תיקונים רבים לחוקה, עדיין לא קיימת הוראה האוסרת על עונש מוות.

בשנת 2008 הוטל מורטוריום על הוצאות להורג במדינה. בין -2009 עד 2011 לא בוצעו הוצאות להורג. בשנת 2012 בוצעה הוצעה להורג אחת ו-0 ב-2013. ההקפאה בהוצאות להורג בוטלה בשנת 2014, לאחר טבח התלמידים בפשאוור שבו נרצחו 145 בני אדם נרצחו, ביניהם 132 תלמידים בגילאים 6–16. פקיסטן ביצעה 7 הוצאות להורג ב-2014, 326 הוצאת להורג ב-2015, 87 ב-2016, 65 ב-2017 ו-14 ב-2018. תלייה היא השיטה הנפוצה לביצוע עונשי מוות במדינה.

חילול הקודש או "חילול השם" הוא עבירה שדינה מוות בפיקסטן, לפי סעיף C-295. בשנת 2001 דוקטור יוניס שייח נידון למוות על חילול השם, בגלל שאמר לסטודנטים שלו שבזמן שהגה את האסלאם, בגיל 40, מוחמד עוד לא היה מוסלמי. חוקים נגד חילול הקודש מופעלים במדינה בדרך כלל נגד נוצרים. בשנת 2000 נידון למוות אדם נוצרי בשם אשיק מסיח בגלל שרצה להתאסלם. החוק המוסלמי והפקסיטני אוסר נישואין בין נוצרים למוסלמים, מסיח ביקש להתאסלם כדי להתחתן עם אישה מוסלמית, אולם לפי התביעה הוא עשה זאת ממניעים לא כשרים ולכן עבר על החוק.

בשנת 2013, גזר בית דין שבטי בפקסיטן באזור קוראם שנשלט על ידי רוב שיעי, עונש מוות על אנוואר דין, חייל סוני בן 27 שתכנן לברוח עם אהובתו השיעית בת ה-19. החייל נסקל למוות. הצעירה נידונה למוות גם היא, אולם לא ברור אם גזר הדין בוצע או לא.

## הערות שוליים

## קישורים חיצוניים
* עונש מוות בפקיסטן, אמנסטי אינטרנשיונל

פקיסטן
קטגוריה:פקיסטן: חוק ומשפט
קדחת פונטיאק

**קדחת הפונטיאק (Pontiac fever)** היא מחלה זיהומית חריפה של דרכי הנשימה העליונות, שאינה מסכנת חיים, הנגרמת על ידי חיידק גראם-שליליים ממשפחת *הלגיונלה*.

המחלה יכולה להתבטא בתסמינים נשימתיים של דרכי הנשימה העליונים דמויי שפעת שאינה מובילה לדלקת ריאות, אשר לרוב קלים וחולפים באופן ספונטני ולרוב ללא צורך בטיפול (למעט במקרים מסוימים כגון במדוכאי חיסון או מחלות רקע בייעוץ רפואי מתאים), ואף במקרים רבים הזיהום בקדחת הפונטיאק אינו מאובחן.

זיהום בחיידק הלגיונלה הגורם לקחת הפונטיאק הוא גם מחולל של מחלת הלגיונרים, שהיא מחלה חריפה יותר ומתבטאת בדלקת ריאות

## סימנים וסימפטומים
תסמיני המחלה הם לרוב דמויי שפעת ומופיעים בדרך כלל לאחר כ-24–48 שעות מחשיפה והדבקה. התסמינים כוללים חולשה, עייפות, חום, כאבי ראש וכאבי שרירים, ועוד.

## אטיולוגיה
מינים של *לגיונלה* הידועים כגורמים לקדחת הפונטיאק כוללים את *Legionella pneumophila*, *Legionella longbeachae*, *Legionella feeleii*, *Legionella micdadei* ו- *Legionella anisa* .  חיידק הלגיונלה מצוי בעיקר בסביבה מימית, ומתרבה באופן מואץ במערכות מים עומדים בטמפרטורה שבין 25 ל-45 מעלות צלזיוס, לעיתים מתרחשות התפרצויות הקשורות בעיקר בחשיפה של קבוצת אנשים באופן משותף למקור המזוהם בחיידק. המקורות השונים בהם החיידק עלול להימצא כוללים בין היתר מערכות מים כגון ברזים וצינורות מים, מלתחות וראשי מקלחת בהם זורמים מים חמים, בריכות זרמים (ג'קוזי) ומזרקות, מערכות מיזוג אוויר ומגדלי הקירור שלהם, במכשירים המיועדים להגברת לחות, ואף באדמת עציצים. ההתפרצות הראשונה שאותרה כי נגרמה משאיפת אאירוזולים נגועים מאדמת עציצים התגלתה במשתלה בניו זילנד בינואר 2007. בסך הכל 10 עובדים במשתלה חלו עם קדחת פונטיאק. זה היה הזיהוי הראשון של *L. longbeachae* .  קדחת פונטיאק אינה מדבקת מאדם לאדם באופן ישיר, וההדבקה בחיידק נרכשת בעיקר באמצעות אירוסוליזציה של טיפות מים הנגועים חיידקי *לגיונלה*.  טיפות אלו נישאות באוויר ונשאפות לדרכי הנשימה ובאופן זה מדביקות אדם אחר. אבחנה של המחלה יכולה להתבצע באמצעות סרולוגיה לנוגדנים.

## אֶפִּידֶמִיוֹלוֹגִיָה
ידוע כי לקדחת פונטיאק יש תקופת דגירה קצרה של 1 עד 3 ימים. לא דווח על מקרי מוות מזיהום בקדחת הפונטיאק והיא לרוב חולפת באופן ספונטני וללא טיפול באדם בריא ללא דיכוי חיסוני או גורמי סיכון משמעותיים. לרוב המחלה לא מאובחנת ואינה מדווח. נראה כי גיל, מין ועישון אינם גורמי סיכון. נראה כי קדחת פונטיאק משפיעה על צעירים בגילאים חציוניים של 29 עד 32. הפתוגנזה של קדחת פונטיאק אינה ידועה.

## הִיסטוֹרִיָה
קדחת פונטיאק נקראה על שם העיר פונטיאק, מישיגן, שבה הוכר המקרה הראשון. בשנת 1968, מספר עובדים במחלקת הבריאות של המחוז חלו עם חום ותסמיני שפעת קלים, אך לא דלקת ריאות. לאחר התפרצות מחלת הלגיונרים ב-1976 בפילדלפיה, מחלקת הבריאות של מישיגן בחנה מחדש דגימות דם וגילתה שהעובדים נדבקו בחיידק הלגיונלה מהמין - *Legionella pneumophila* שזוהה לאחרונה. התפרצות שנגרמה על ידי המין *Legionella micdadei* בתחילת 1988 בבריטניה נודעה בשם קדחת Lochgoilhead . מאז אותה תקופה זוהו מינים נוספים של *לגיונלה* הגורמים לקדחת פונטיאק, בעיקר בניו זילנד, בשנת 2007, שם התגלתה *Legionella longbeachae* . ההתפרצות בניו זילנד סימנה גם את הפעם הראשונה שבה קדחת פונטיאק נתגלתה לאדמת עציצים.

## קישורים חיצוניים

קטגוריה:מחלות חיידקיות
קוואזי-גביש הולמיום–מגנזיום–אבץ

ממוזער|קוואזי גביש Ho–Mg–Zn בצורת תריסרון.
**קוואזי-גביש הולמיום–מגנזיום–אבץ (Ho–Mg–Zn)** הוא קוואזי-גביש המורכב מסגסוגת של שלוש המתכות הולמיום, מגנזיום ואבץ, ובעל צורת תריסרון משוכלל, פאון משוכלל בעל 12 פאות. שלא כמו צורת הפיריטהדרון הדומה של כמה גבישים בעלי מערכת גבישית קובייתית כדוגמת פיריט, לקוואזי-גביש הזה יש פאות שהן מחומשים משוכללים אמיתיים.

הגביש הוא חלק ממשפחת הגבישים R–Mg–Zn, כאשר R יכול להיות Y ,Gd ,Tb ,Dy ,Ho או Er. הם התגלו לראשונה ב-1994. אלו יוצרים קוואזי-גבישים בעלי נוסחה סטויכיומטרית של R_9Mg_34Zn_57. מבחינה מגנטית, הם יוצרים זכוכית ספין בטמפרטורות קריוגניות.

בעוד הגילוי הניסיוני של הקוואזי-גבישים החל כבר בשנות השמונים של המאה העשרים, האופי של הגרעין הבודד , הגדול יחסית, של כמה קוואזי-גבישי Ho-Mg-Zn, הפך אותם לדרך פופולרית להמחיש את הרעיון.

## הערות שוליים

קטגוריה:הולמיום
קטגוריה:קוואזי-גבישים
BMW i3

**ב.מ.וו i3** היא מכונית חשמלית שיוצרה על ידי מותג BMW הגרמני בין השנים 2013 עד 2022. ה-i3 היה הרכב עם אפס פליטות הראשון של ב.מ.וו בייצור המוני והושק כחלק מתת-מותג הרכב החשמלי BMW i. מדובר בדגם B, האצ'בק עם גג גבוה עם מערכת הנעה חשמלית. הוא משתמש בהנעה אחורית באמצעות תיבת הילוכים חד-פעמית ומארז סוללות ליתיום-יון תת-רצפתי עם מנוע בנזין אופציונלי להרחבה.

ה-i3, עוצבה על ידי ריצ'רד קים, היא בעלת חמש דלתות עם מודול נוסעים של פולימר מחוזק בסיבי פחמן קל במיוחד וחוזק גבוה, המוצמד לשלדת אלומיניום, סוללה, מערכת הנעה ומערכת הנעה. הגוף כולל שתי דלתות אחוריות עם צירים אחוריות.

ה-i3 הופיעה לראשונה כקונספט בתערוכת הרכב הבינלאומית בגרמניה 2011, והייצור החל בספטמבר 2013 בלייפציג.

היא מדורגת במקום השלישי מבין המכוניות החשמליות שנמכרו ברחבי העולם מ-2014 עד 2016. מכירותיה העולמיות הסתכמו ב-250,000 יחידות עד סוף 2022. גרמניה הייתה השוק הגדול ביותר שלה עם יותר מ-47,500 יחידות שנמסרו עד דצמבר 2021, ואחריה ארצות הברית עם למעלה מ-45,000.

ה-i3 זכתה בשני פרסי מכונית השנה העולמית, שנבחרה כמכונית הירוקה בעולם לשנת 2014 וכעיצוב הרכב העולמי של השנה לשנת 2014. ה-i3 קיבלה פרס זהב בעיצוב מוצר iF, וזכה במכונית השנה בבריטניה 2014 ובסופרמיני הטובה ביותר לשנת 2014 בפרס מכונית השנה הראשונה בבריטניה.

## קישורים חיצוניים

## הערות שוליים

קטגוריה:רכבי BMW
ג'ורג' אולט

**ג'ורג' אולט** (באנגלית: **George Ault**;  11 באוקטובר 1891 - 30 בדצמבר 1948) היה צייר אמריקאי. הוא היה מחובר עם זרם הפרסיסיוניזם ואף שהושפע מהקוביזם והסוריאליזם, עבודתו המתמשכת ביותר היא בעלת אופי ריאליסטי.

## ביוגרפיה
אולט נולד בקליבלנד, אוהיו, ארצות הברית, למשפחה עשירה ובילה את נעוריו בלונדון, אנגליה, שם למד בבית הספר סלייד לאמנות ובבית הספר לאמנות סנט ג'ון. בשובו לארצות הברית ב-1911, הוא בילה את שארית חייו בניו יורק ובניו ג'רזי. חייו האישיים מעתה ואילך היו בעייתיים. הוא הפך לאלכוהוליסט במהלך שנות ה-20, לאחר מות אמו במוסד לחולי נפש. כל אחד משלושת אחיו התאבד, שניים לאחר אובדן ההון המשפחתי במפולת הבורסה ב-1929.

למרות שהוא הציג את יצירותיו בהצלחה מסוימת, בתחילת שנות ה-30 התנהגותו הנוירוטית והתבודדות הרחיקה אותו מעולם הגלריות.ב-1937 עבר אולט לוודסטוק, ניו יורק עם לואיז ג'ונאס, שתהפוך לאשתו השנייה. בוודסטוק בני הזוג חיו בצימצום בקוטג' קטן שכור שלא היה בו חשמל או צנרת תקינה בהתאם להכנסתה של לואיז.
ממוזער|344x344 פיקסלים|סצנת לילה, 1946
אולט יצר כמה מהציורים הטובים ביותר שלו במהלך תקופה זו, אך התקשה למכור אותם. ב-1948, אולט התגלה מת חמישה ימים לאחר שטבע ב-30 בדצמבר, כאשר יצא לבד לטיול במזג אוויר סוער וחשוך. המוות נחשב כהתאבדות על ידי חוקר מקרי המוות. בימי חייו הוצגו עבודותיו בין היתר במוזיאון וויטני לאמנות אמריקאית ובגלריה אדיסון לאמנות אמריקאית (באנדובר, מסצ'וסטס).

### יצירה
אולט עבד בשמן, בצבעי מים ובעיפרון. לעיתים קרובות הוא משויך לציירים פרסיסיוניסטים כמו צ'ארלס שילר ורלסטון קרופורד, בגלל ייצוגיו הבלתי מעוטרים של אדריכלות ונופים אורבניים. עם זאת, ההיבטים האידאולוגיים שלהם והמודרניזם הבלתי מעורער אינם כל כך ניכרים ביצירתו. כך למשל, הוא התייחס פעם לגורדי שחקים כ"מצבות הקפיטליזם" והחשיב את העיר האמריקאית המתועשת "כתופת ללא האש". אולט צייר את מה שראה סביבו, מפשט במעט את הפרטים לצורות ומישורים שטוחים, ותיאר את הדפוסים הגאומטריים הבסיסיים של מבנים.

במילותיה של אשתו, הציור עבורו היה אמצעי ל"יצירת סדר מתוך תוהו ובוהו." הוא היה צייר אנליטי ובסופו של דבר ריאליסט, אולט ידוע בתיאור המציאותי שלו של האור - במיוחד אור הירח ואור המנורות - שכן אותם צייר לעיתים קרובות בסצנות לילה. מציוריו המאוחרים, כגון ינואר, ירח מלא; לילה שחור; ליל אוגוסט.

רוברטה סמית' מהניו יורק טיימס כתבה: ״התפאורה זהה בכל מקרה - פנס רחוב בודד, אותו עיקול בכביש, אותו אוסף של אסמים וסככות - אבל נראה מנקודות תצפית שונות. בהם, אולט זימן את שירת החושך בצורה בלתי נשכחת - הבדידות והמוזרות הבלתי נשכחים שהלילה מעניק לצורות ומקומות שפעם היו מוכרים להם״

בשנת 2011 ארגן מוזיאון האמנות האמריקאית של סמיתסוניאן תערוכה גדולה סביב עבודתו של אולט, שנדדה למוזיאון לאמנות של ג'ורג'יה .

## קישורים חיצוניים

## הערות שוליים

קטגוריה:אמריקאים ילידי אוהיו
קטגוריה:קליבלנד: אישים
קטגוריה:אמנים אמריקאים
קטגוריה:אמריקאים שנולדו ב-1891
קטגוריה:אמריקאים שנפטרו ב-1948
סטיבן גרג

**סטיבן גארט גרג** (באנגלית: **Steven Garrett Gregg**; ) היה שחיין אמריקאי. סגן אלוף אולימפי (מונטריאול 1976) ופעמיים סגן אלוף עולם (בלגרד 1973) במשחה ל-200 מטר פרפר.

## ביוגרפיה
גרג נולד וגדל בוילמינגטון, דלאוור. הוא בוגר אוניברסיטת המדינה של קרוליינה הצפונית ודוקטור מאוניברסיטת קליפורניה בברקלי בביוכימיה ופיזיולוגיה.

#### סגן אלוף עולם
באליפות העולם שנערכה בבלגרד, יוגוסלביה בספטמבר אותה שנה זכה במדליית כסף במשחה ל-200 מטר פרפר בתוצאה של 2:03.58 דקות, אחרי בן ארצו רובין בקהאוז (2:03.32 דקות) ולפני הרטמוט פלקנר מגרמניה המזרחית (2:03.84 דקות), בשלב המוקדמות הוא קבע תוצאה של 2:04.59 ועלה ראשון למשחה הגמר.

### 1976
#### סגן אלוף אולימפי
באולימפיאדת מונטריאול הוא זכה במדליית כסף במשחה ל-200 מטר פרפר בתוצאה של 1:59.54 דקות, אחרי בן ארצו מייק ברונר שקבע שיא עולם חדש של 1:59.23 דקות ולפני בן ארצו ביל פורסטר (1:59.96 דקות), בשלב המוקדמות הוא קבע שיא אולימפי חדש של 2:00.24 דקות ועלה ראשון למשחה הגמר.

### 1978
באליפות העולם שנערכה במערב ברלין, גרמניה המערבית באוגוסט 1978 זכה במדליית כסף במשחה ל-200 מטר פרפר בתוצאה של 1:59.80 דקות, אחרי מייק ברונר שקבע שיא אליפות חדש של 1:59.38 דקות ולפני רוג'ר פיטל גרמניה המזרחית (2:01.22 דקות).

## ראו גם

## קישורים חיצוניים

קטגוריה:שחייני פרפר
קטגוריה:שחיינים באולימפיאדת מונטריאול (1976)
קטגוריה:זוכי מדליית כסף אולימפית אמריקאים: שחייה
קטגוריה:בוגרי אוניברסיטת המדינה של קרוליינה הצפונית
קטגוריה:בעלי תואר דוקטור מאוניברסיטת קליפורניה בברקלי
קטגוריה:אמריקאים שנולדו ב-1955
קטגוריה:אמריקאים שנפטרו ב-2024
רלסטון קרופורד

**רלסטון קרופורד**, באנגלית: **Ralston Crawford**  (1906–1978) היה צייר, ליטוגרף וצלם מופשט אמריקאי.

### ראשית חייו
הוא נולד ב-5 בספטמבר 1906 בסנט קתרינס, אונטריו, ובילה את ילדותו בבפאלו, ניו יורק. הוא למד אמנות החל מ-1927 בקליפורניה במכון לאמנות אוטיס. לאחר שעבד בסטודיו של וולט דיסני, הוא חזר למזרח ארצות הברית ללימודים נוספים באקדמיה של פנסילבניה לאמנויות יפות, ובקרן בארנס, שם נחשף לאמנותם של פיקאסו ומאטיס. לאחר שנסע לפריז, קרופורד נרשם לאקדמיה קולרוסי ב-1932, ואחריה בילה שנה באקדמיה בסקנדינביה.  בשנת 1934, הוא ערך את תערוכת היחיד הראשונה שלו במכללה לאמנות של מכון מרילנד 

### יצירה
קרופורד היה ידוע בעיקר בזכות ייצוגיו המופשטים של החיים והתעשייה העירונית. עבודתו המוקדמת הציבה אותו עם אמנים פרסיסיוניסטים כמו ניילס ספנסר וצ'ארלס שילר. הם התמקדו בתיאורים ריאליסטיים וברורים של מפעלים, גשרים ומספנות. עבודתו המאוחרת יותר הייתה מופשטת מבחינה גאומטרית. בספרד הוא צפה במלחמות שוורים ובתהלוכה הדתית במהלך השבוע הקדוש בסביליה. בניו אורלינס, הוא צייר וצילם בתי קברות וכן צייר מוזיקאי ג'אז בהופעה. מגזין פורצ'ן שלח את קרופורד לאזור איי ביקיני ב-1946 כדי לתעד ניסוי נשק גרעיני.

במהלך התקופה המופשטת שלו, הוא אמר, "אני לא מרגיש מחויב לחשוף את הצורות. ייתכן שהן נעדרות לחלוטין לצופה ביצירה, או אפילו לעצמי, אבל מה שיש, מופשט ככל שיהיה, צומח מתוך משהו שאני ראיתי. אני מייצר תמונות."

בשנת 1972 זכה קרופורד בפרס מהאקדמיה הלאומית לעיצוב.

### מוות
ב-27 באפריל 1978, קרופורד מת מסרטן ביוסטון, טקסס, הותיר אחריו אשתו פגי (1917–2015) ושלושה ילדים. באותה תקופה, יצירותיו נכללו באוספים הציבוריים של מוזיאון הונולולו לאמנות, מוזיאון המטרופוליטן לאמנות, המוזיאון לאמנות מודרנית, מוזיאון וויטני לאמנות אמריקאית, מרכז ווקר לאמנות ומוזיאון טולדו לאמנות. 

קרופורד קבור בבית הקברות מס' 3 של סנט לואיס בניו אורלינס, במרחק קצר מאחד מבתי הקברות הקתוליים שבהם הפיק רבות מיצירותיו.

אשתו, פגי קרופורד, מייסדת האגודה לאמנות מודרנית, שלימים תהפוך למרכז לאמנויות עכשוויות בסינסינטי, אוהיו, מתה ב-18 באפריל 2015. 

## קישורים חיצוניים

## הערות שוליים

קטגוריה:מהגרים מקנדה לארצות הברית
קטגוריה:אמנים אמריקאים
קטגוריה:בוגרי מכללת אוטיס לאמנות ועיצוב
קטגוריה:אמריקאים שנולדו ב-1906
קטגוריה:אמריקאים שנפטרו ב-1978
זהב פוספיד

**זהב פוספיד** הוא תרכובת אי-אורגנית בינארית המורכבת מזהב ומזרחן, שהנוסחה הכימית שלו היא AuP.

## הכנה
ניתן להכין זהב פוספיד על ידי תגובה ישירה של זרחן וזהב ספוגי.

ניתן להשיג אותו גם על ידי העברת פוספין לתמיסה של זהב(III) כלוריד באתר או אלכוהול:

AuCl_3 +PH_3->AuP + 3HCl

## תכונות
זהב פוספיד מופיע בתור מסה אפורה, שהוא בר-התכה יותר מזהב טהור.

## הערות שוליים

קטגוריה:זהב
קטגוריה:זרחן: תרכובות
C,XOXO

***C,XOXO*** הוא אלבום האולפן הרביעי של הזמרת-יוצרת האמריקאית קמילה קביו. האלבום יצא לאור ב-28 ביוני 2024, בהוצאת חברות התקליטים אינטרסקופ רקורדס וגפן רקורדס.

## רקע והכרזה
בספטמבר 2022, לאחר צאת אלבום האולפן השלישי של קביו, *[[Familia (אלבום של קמילה קביו)|Familia]]* שיצא באותו השנה, הוכרז שקביו עזבה את חברת התקליטים שלה אפיק רקורדס והוחתמה בחברת הקליטים באינטרסקופ רקורדס חברת בת של יוניברסל מיוזיק גרופ.

קביו התארחה בראיון של אלכסנדרה קופר מ-"Call Her Daddy", שם חשפה שהאלבום שלה "באמת יושבת בחוסר הנוחות של דברים ומבינה שלא תהיה תשובה מסודרת בקופסה", הסביר עליה קביו. גישה לאלבום. "אני מרגישה חזקה בדרכים האלה, חלשה בדרכים האלה, ואין כאן תשובה ברורה אמיתית". לאחר מכן היא הוסיפה כי "אבל תהליך האלבום היה מסע כזה. זה התחיל בכך שהייתה לי כוונה לחזור לאיך שזה התחיל בשבילי, שזה פשוט לשבת עם עצמי ולחזור באמת לתשוקה הראשונה של כתיבת שירים. מתחרפנת על רפרנסים ואמנים ושירה - מה שלא יהיה - ובאמת מנצלת את זה."

בראיון לקידום הסינגל "I Luv It" עם זיין לאו מאפל מיוזיק, קביו פתחה כיצד משתפי הפעולה של *C,XOXO* אל גווינצ'ו וג'ספר האריס עזרו לה להוביל יציאה קולית מעבודתה הקודמת. "אני כן מרגישה שאני מוזרה, וזו המוזיקה שאני אוהבת, וזו המוזיקה שאני הכי גאה לעשות בה. אני חושבת שהרבה פעמים זה מגיע למציאת אנשים שהם גם מוזרים, ושל ג'ספר. מוזר, גווינצ'ו מוזר, ואני חושבת ששלושתנו הצלחנו לשמור את זה בתוך הבועה הזו של כאילו, אנחנו לא נותנים פ---, ואנחנו פשוט הולכים לעשות מה שאנחנו חושבים שהוא אש."

ב-6 במאי, הכריזה קביו על צאת אלבום האולפן הרביעי שלה *C, XOXO*, שיצא לאור ב-28 ביוני 2024. שם האלבום נחשף לראשונה על ידי מגזין בילבורד.

ב-31 באוגוסט קביו הכריזה על הוצאת מהדורה מורחבת לאלבום, שתצא לאור ב-6 בספטמבר 2024 ותכלול שיר חדש בשם "Godspeed". קביו שיתפה טיזר לשיר החדש באינסטגרם עם הכיתוב: "אני מאחלת לך כל טוב, אבל רחוק ממני", מה שמעיד על אפשרות שהשיר עוסק בפרידה.

## סינגלים
הסינגל המוביל של האלבום "I Luv It" בהשתתפות הראפר האמריקאי, פלייבוי קרטי, יצא לאור ב-27 במרץ 2024. קביו ביצעה את "I Luv It" בלייב בפעם הראשונה, יחד עם הזמרת לנה דל ריי בערב הפתיחה של סוף השבוע השני בפסטיבל קואצ'לה 2024, שהיא גם הופעת הבכורה שלה בקואצ'לה עצמה.

ב-8 במאי 2024, הכריזה קביו על צאת הסינגל השני "He Knows" בהשתתפות ליל נאז X, שיצא לאור ב-10 במאי.

## ביקורות
האלבום ספג ביקורות על כך שהוא לכאורה מחקה את הסגנון של צ'ארלי XCX. קביו אמרה שהיא מעריצה של צ'ארלי XCX אך טענה שההשוואות נעשו עוד לפני שהאלבום יצא, מבלי להקשיב למוזיקה בפועל.

### רשימות סוף שנה

## רשימת רצועות

;הערות
* "He Knows" מכיל דוגמה של "Give It Up 2 Me" מאת Ojerime.

## היסטוריית יציאות לאור

## קישורים חיצוניים

## הערות שוליים

קטגוריה:אלבומי קמילה קביו
קטגוריה:אלבומים באנגלית
קטגוריה:אלבומי חברת אינטרסקופ רקורדס
קטגוריה:אלבומי חברת גפן רקורדס
גביע המדינה בכדורסל נשים 2022/2023

עונת 2022/23 בגביע המדינה בכדורסל נשים הייתה העונה ה-63 של המפעל השני בחשיבותו בכדורסל הנשים בישראל. בתחרות השתתפו עשר קבוצות ליגת העל. מכבי אשדוד זכתה בגביע לאחר ניצחון במשחק הגמר על מכבי חיפה.

## סיבוב א'

שש קבוצות העפילו אוטומטית לשלב רבע הגמר אליהן הצטרפו שתי המנצחות בסיבוב א'.

שני משחקי סיבוב א' נערכו ב-8 וב-22 בדצמבר 2022.

## רבע גמר
ארבעת משחקי רבע הגמר נערכו ב-29 בדצמבר 2022.

## חצי גמר

שני חצאי הגמר נערכו ב-16 בינואר 2023.

## גמר
במשחק הגמר גברה מכבי אשדוד על מכבי חיפה לאחר הארכה (78-84) וזכתה בגביע המדינה בפעם החמישית.

## קישורים חיצוניים
[אשדוד מחזיקת גביע המדינה לנשים](https://safsal.co.il/?news=w1article010#:~:text=בתום%20משחק%20סופר%20שקול%20והפכפך,(צילום%3A%20איגוד%20הכדורסל)), 19 בינואר 2023, באתר ספסל

## הערות שוליים

קטגוריה:2022 בישראל: כדורסל
קטגוריה:2023 בישראל: כדורסל
קטגוריה:תחרויות כדורסל ב-2022
קטגוריה:תחרויות כדורסל ב-2023
קטגוריה:עונות בגביע המדינה בכדורסל נשים
זירקוניום מונופוספיד

**זירקוניום מונופוספיד** היא תרכובת אי-אורגנית בינארית המורכבת מזירקוניום ומזרחן, שהנוסחה הכימית שלה היא ZrP.

## הכנה
ניתן להכין זירקוניום מונופוספיד על ידי תגובה ישירה של אבקות זירקוניום עם זרחן אדום:

4Zr + P_4 -> 4ZrP

## תכונות פיזיקליות
לצורת α של זירקוניום מונופוספיד יש מבנה גבישי של NaCl. המבנה בצורת β הוא הקסאגונלי. צורת ה-α היא מוליך-על אם מקורר מתחת ל-5K.

## הערות שוליים

קטגוריה:זרחן: תרכובות
טרביום פוספיד

**טרביום פוספיד** היא תרכובת אי-אורגנית המורכבת מטרביום ומזרחן, שהנוסחה הכימית שלה היא TbP.

## הכנה
ניתן להשיג טרביום פוספיד על ידי תגובה של טרביום עם זרחן אדום ב-800–1000 מעלות צלזיוס:

4Tb + P_4 -> 4TbP

ניתן להשיג את התרכובת גם על ידי תגובה של נתרן פוספיד וטרביום כלוריד נטול מים ב-700~800 מעלות צלזיוס.

## תכונות פיזיקליות
TbP עובר מעבר פאזה ב-40 GPa ממבנה NaCl למבנה CsCl.

TbP יוצר גבישים במערכת קובית, בעלי חבורת סימטריות מרחבית מסוג Fm3m.

## שימושים
התרכובת היא מוליך למחצה המשמשת ביישומי הספק גבוה, בתדר גבוה ובלייזר דיודות ופוטודיודות אחרות.

## הערות שוליים

קטגוריה:זרחן: תרכובות
קטגוריה:מוליכים למחצה
ח'רבת אום א-ריחאן

**ח'רבת אום א-ריחאן** (בערבית: **خربة ام الريحان**. בתעתיק לעברית: **ח'רבת אם אלריחאן**. בתרגום לעברית: **חורבת אֵם ה[[ריחן מצוי|ריחן]]**) היא אתר ארכאולוגי של יישוב מתקופת המשנה והתלמוד. האתר נהרס על ידי פלסטינים במרץ 2024. האתר נמצא ליד הכפר הפלסטיני אום א-ריחאן.

## היסטוריה
ח'רבת אום א-ריחאן היא אתר ארכאולוגי המצוי בשטח C, ליד היישוב הישראלי קציר והכפר הפלסטיני אום א-ריחאן. האתר מתוארך לתקופת המשנה והתלמוד, מהתקופה ההלניסטית, הביזנטית והרומית. על פי הממצאים האתר היה מן הגדולים באזור. ליד היישוב קציר. באתר נמצאו מבנים הבנויים מאבני גזית, מגדל שמירה, ומאוזוליאום.

### סקר
האתר נסקר לראשונה בידי הקרן לחקר ארץ ישראל בשנת 1882 ונמצאו בו שרידי מבנים בנויים אבני גזית מהוקצעות ומסותתות ומגדל שמירה. בשנת 1968 נסקר שוב במסגרת סקר הר מנשה. בסקר זה מתוארת חירבת אום א-ריחן כאתר שגודלו שלושים דונם, אשר השתמרו בו שרידי מבנים, מודגשת הבניה המסיבית ומבני מאוזוליאום הרוסים בקרבת האתר שבאחד מהם נראים שני סרקופגים. בשנת 1969 ערך הארכאולוג זאב ייבין חפירת הצלה בשני מבנים בשולי האתר. במסגרת זו נחפרו המאוזוליאום וכן מבנה קבורה גדול ומפואר. באתרים אלו נמצאה קרמיקה מהמאות השלישית הרביעית לספירה.

### הרס האתר
במרץ 2024 כמה עשרות פלסטינים ניתצו את האתר הארכאולוגי, שיטחו אותו, ובנו מעליו מגרש חניה. המנהל האזרחי עצר חשודים בביצוע ההרס.

## ראו גם
* הרס אתרי מורשת ישראלית

## הערות שוליים

קטגוריה:פגיעות במבני דת ואנדרטאות
קטגוריה:מבנים שנהרסו
קטגוריה:גוש יישובי שקד
מוליבדן מונופוספיד

**מוליבדן מונופוספיד** היא תרכובת אי-אורגנית בינארית המורכבת ממוליבדן ומזרחן, שהנוסחה הכימית שלה היא MoP.

## הכנה
ניתן להשיג מוליבדן מונופוספיד מאלקטרוליזה של מוליבדן הקסאמטאפוספט מותך:

4 Mo(PO3)6 -> 4 MoP + 10 P2O5 + 9 O2


ניתן להכין אותו גם מחימום של תערובת של מוליבדן וחומצה מטאפוספורית בכור היתוך פחמן:

2 Mo + 2 HPO3 + 5 C -> 2 MoP + 5 CO + H2O


ידועות גם תגובות אחרות להכנת החומר.

## תכונות
מוליבדן מונופוספיד נוצר כגבישים שחורים הקסאגונליים עם חבורת הסימטריות המרחבית P6m2. הוא אינו מסיס במים. מוליבדן מונופוספיד מתפרק כאשר מחומם באוויר:

4 MoP + 11 O_2 -> 4 MoO_3 + 2 P_2O_5


## שימושים
ניתן להשתמש בתרכובת כזרז.

## הערות שוליים

קטגוריה:זרחן: תרכובות
בלתי נשכח (סרט, 2024)

**בלתי נשכח** (באנגלית: **Knox Goes Away**) הוא סרט מותחן-פשע אמריקאי משנת 2023, בבימויו של מייקל קיטון על פי תסריט מאת גרגורי פויריאר. קיטון גם מככב בתפקיד הראשי לצדם של אל פצ'ינו, ג'יימס מרסדן ומרשה גיי הארדן. הסרט הוקרן לראשונה בפסטיבל הסרטים הבינלאומי בטורונטו ב־10 בספטמבר 2023, ויצא לאקרנים בארצות הברית ובישראל במרץ 2024.

## עלילה
ג'ון נוקס הוא מתנקש מקצועי בעל השכלה רחבה, המאובחן במחלת קרויצפלד־יעקב (CJD), סוג נדיר ומהיר של דמנציה, המותיר לו שבועות ספורים של צלילות. לאחר שהוא מבצע טעות קטלנית במהלך משימה, מחליט נוקס לפרוש מעבודתו ולחסל את נכסיו. תוכניותיו משתנות כאשר בנו המנוכר, מיילס, מופיע בביתו כשהוא פצוע ומבקש עזרה לאחר שרצח אדם שפגע בבתו.

נוקס רוקם תוכנית מורכבת בת מספר שלבים במטרה להגן על בנו מפני רשויות החוק, תוך שהוא נעזר בחברו הוותיק זביאר ונרדף על ידי בלשית המשטרה איקרי.

## הפקה
זהו סרטו השני של מייקל קיטון כבמאי, כ־15 שנים לאחר סרט הביכורים שלו "The Merry Gentleman" (2008). בראיונות ציין קיטון כי נמשך לתסריט בשל האתגר לשלב בין ז'אנר המותחן לבין הדרמה האנושית של אובדן הזיכרון. הצילומים נערכו בלוס אנג'לס בסוף שנת 2022 ונמשכו פחות מ־30 יום.

## ביקורות
הסרט זכה לביקורות חיוביות ברובן. באתר Rotten Tomatoes קיבל ציון של 66% מצד המבקרים ו־82% מצד הקהל. מבקרים ציינו לשבח את בימויו של קיטון ואת יכולתו ליצור מותחן איטי ומאופק המתמקד בדמויות ובמתח פסיכולוגי, ולא באקשן בלבד.

## צוות השחקנים והדמויות
* מייקל קיטון – **ג'ון נוקס**
*אל פצ'ינו – **אקסבייר קריין**
*מרשה גיי הארדן
*ג'יימס מרסדן – **מיילס נוקס**

## קישורים חיצוניים

## הערות שוליים

2024 03
קטגוריה:סרטים אמריקאיים משנת 2024
קטגוריה:סרטים על דמנציה
מפלגת העם הלאומית (הודו)

**מפלגת העם הלאומית** (באנגלית: **National People's Party**; באסאמית: **নেছনেল পিপলছ পাৰ্টি**) היא מפלגה פוליטית בהודו שמרכזה בצפון-מזרח הודו. נכון לאוקטובר 2024, המפלגה היא מפלגת השלטון במגהלאיה.

## היסטוריה
מפלגת העם הלאומית הוקמה על ידי פ. א. סנגמה בינואר 2013. סנגמה, פוליטיקאי ותיק שהחל את דרכו ב, פרש ממנה יחד עם שארד פאוור ב־1999 בעקבות התנגדותם לסוניה גנדי הלא־מקומית שהפכה למנהיגת המפלגה. סנגמה היה ממנהיגי מפלגת הקונגרס הלאומית, אך עם הזמן הפך פאוור למנהיג העיקרי של המפלגה בעוד סנגמה פרש ממנה ב־2004 בעקבות התחממות היחסים בין המפלגה לקונגרס הלאומי ההודי ושב אליה לאחר שנה. ב־2012 היה סנגמה מועמד הברית הדמוקרטית הלאומית לנשיאות הודו למרות שמפלגת הקונגרס הלאומית תמכה במועמד הקונגרס הלאומי ההודי פרנב מוקהרג'י, דבר שהביא לפרישתו הסופית מהמפלגה.

ביוני 2015 שללה ועדת הבחירות של הודו את מעמד המפלגה של המפלגה בעקבות אי הצגת נתונים כספיים על הבחירות ללוק סבהה ב־2014.

בבחירות ל ב־2015 הצטרפה המפלגה לחזית שלישית שהייתה בהובלת מפלגת סמג'וואדי לצד מפלגת הקונגרס הלאומית ושלוש מפלגות אחרות, כשמועמדים מטעמם מפלגת העם הלאומית התמודדו על שלושה מושבים.

המפלגה הייתה אחת מהמפלגות המקימות של , ברית־בת של הברית הדמוקרטית הלאומית שבהובלת מפלגת העם ההודית בצפון-מזרח הודו, שהוקמה במאי 2016.

בבחירות ל ב־2018 זכתה המפלגה ב־18 מושבים, כאשר שש מפלגות נוספות מהברית הדמוקורטית הצפון־מזרחית זוכות ב־13 מושבים אשר נתנו למפלגה רוב באספה בת השישים חברים והיא הקימה ממשלה בראשות קונרד סנגמה.

ביוני 2019 העניקה ועדת הבחירות של הודו מעמד של מפלגה לאומית למפלגה.

בבחירות במגהלאיה ב־2023 הגדילה המפלגה את כוחה באספה המחוקקת ל־28 מושבים, והקימה ממשלת קואליציה נוספת במדינה.

## תוצאות בחירות

## קישורים חיצוניים

## הערות שוליים

קטגוריה:הודו: מפלגות
קטגוריה:מפלגות שהוקמו ב-2013
קטגוריה:מגהלאיה
אישטוואן צ'ילאג (אמן מדליות)

**אישטוואן צ'ילאג** (בשם קודם שטרן, בהונגרית: **Csillag István**; בודפשט, 12 ביולי 1881 – בודפשט, 15 בפברואר 1968) היה פסל יהודי-הונגרי ומדליסט (אמן מדליות).

## קורות חייו
אישטוואן שטרן נולד במשפחה יהודית כבנם של מור שטרן (1842–1902) משכונאי, ושל הנרייטה פוירלשר (1853–1920). בשנים 1896–1897 הוא למד במכללה לאמנויות שימושיות, שם היה תלמידם של אנטאל לורנפי ושל לאיוש מאטראי. לאחר סיום לימודיו עבד בסטודיו של אדה טלץ'. הוא יצא לסיור לימודי ארוך יותר בגרמניה. משנת 1906 השתתף בקביעות בתערוכות מקומיות ומחוץ להונגריה. הוא יצר יותר מארבע מאות מדליות ולוחיות. לוחות הזיכרון שלו הוצבו בבודפשט (קארל מרקס, אטילה יוז'ף, לאו פרנקל). בשנת 1922, התבקש ליצור דיוקן של הגאולוג לאיוש לוצי, אשר ניתן לראותו עד היום כתבליט של קברו בבית הקברות הישן באראץ'. ב-1963 הוא יצר גם את מדליית הזיכרון מיהאי סקיי, המוענקת לזמרי אופרה צעירים מדי שנה. ב-1959 הציג תערוכת אוסף במוזיאון ארנסט. רבות מיצירותיו נשמרות במוזיאונים מקומיים וזרים.

רעייתו הייתה ברטה מריה וולטר, לה נישא בבודפשט ב-1960.

## תערוכות
### תערוכות יחיד
* מוזיאון ארנסט (מפעל חיים, בודפשט, 1959)

### תערוכות קבוצתיות נבחרות
* החברה לאמנויות יפות, סלון אביב, היכל האמנות (בודפשט, 1908)
* תערוכת חורף בינלאומית, היכל האמנות (בודפשט, 1908)
* הקונגרס השלישי הבינלאומי הנומיסמטי והמדליסטי ותערוכת מדליות (בריסל, 1910)
* תערוכת אמנות בינלאומית (גנט, 1913)
* תערוכה אנגלו-הונגרית, היכל האמנות (בודפשט, 1926)
* גילדת מונקאצ'י III. תערוכה מייצגת, מוזיאון ארנסט (בודפשט, 1930)
* תערוכת קבוצות אמנים, היכל האמנות (בודפשט, 1931)
* האישה באמנות, היכל האמנות (בודפשט, 1936)
* רוגע באמנות, היכל האמנות (בודפשט, 1939)
* לאמנות הונגרית, היכל האמנות (בודפשט, 1940-1941)
* תערוכה של ועדת הספורט הלאומית והאיגוד החופשי של אמנים הונגרים (1945)
* לאמנויות יפות הונגריות, מוזיאון ארנסט (בודפשט, 1946)
* אמנות מדליות ושלט הונגרי משנת 1800 ועד היום, גלריית מטרופוליטן (בודפשט, 1949)
* תערוכת אמנות הונגרית הראשונה, היכל האמנות (בודפשט, 1950)
* תערוכת דיוקנאות, מוזיאון ארנסט (בודפשט, 1952)
* תערוכת פלסטיק וגרפיקה הונגרית, מוזיאון ארנסט (בודפשט, 1954)
* אמנות מהפכנית הונגרית, היכל האמנות (בודפשט, 1957)
* István Csillag, Jenő Gábor, Józsa Jaritz, Zoltán Klie תערוכת, מוזיאון ארנסט (בודפשט, 1959)
* אמנות המדליה ההונגרית במאה ה-20, מוזיאון יאנוש פאנוניוס (פץ', 1964)

## לקריאה נוספת
* Magyar életrajzi lexikon III: Kiegészítő kötet (A–Z). Főszerk. Kenyeres Ágnes. Budapest: Akadémiai. 1981. ISBN 963-05-2500-3 (לקסיקון ביוגרפי הונגרי. עורכת ראשית אגנש קניירש)
* לקסיקון יהודי הונגרי. 1929. עורך פטר אוייווארי. גישה מקוונת
* ז'וז'ה באנוצי: אישטוואן צ'ילאג. artportal.hu
* Artportal
* Művészeti lexikon. Fel. szerk. Lajta Edit. Budapest, Akadémiai Kiadó, 1965-1968. (לקסיקון אמנותי)

## קישורים חיצוניים

* הפסלים של אישטוואן צ'ילאג במרחב הציבורי, כמו כן לוחות, תבליטים באתר Köztérkép

## הערות שוליים

קטגוריה:פסלים יהודים הונגרים
קטגוריה:משתתפי פעילות האומנות אומיקה
קטגוריה:פסלים הונגרים
קטגוריה:בודפשט: אישים
קטגוריה:יהדות בודפשט
קטגוריה:אישים הקבורים בבית הקברות היהודי ברחוב קוזמה בבודפשט
קטגוריה:הונגרים שנולדו ב-1881
קטגוריה:הונגרים שנפטרו ב-1968
אנציקלופדיה אוניברסליס

**אנציקלופדיה אוניברסליס** (בלטינית: **Encyclopaedia Universalis**) היא אנציקלופדיה כללית בשפה הצרפתית. המאמרים באנציקלופדיה מכוונים לקוראים מבוגרים ומשכילים, ונכתבו על ידי צוות עורכים במשרה מלאה ותורמים מומחים בתחומם.

האנציקלופדיה פורסמה תחילה במהדורה מודפסת, ולאחר מכן גם על תקליטור, DVD ודיסק און קי. הופעת המהדורה המודפסת הופסקה סופית בשנת 2012. היא נגישה באינטרנט למנויים בתשלום.

## היסטוריה
אנציקלופדיה אוניברסליס פורסמה במקור על ידי חברת ההוצאה לאור *Encyclopædia Universalis SA*. החברה נוסדה בשנת 1966, בשיתוף פעולה של חברת מועדון הספרים הצרפתי (CFL) וחברת אנציקלופדיה בריטניקה. חברת מועדון הספרים הצרפתי התמחתה בפרסום ומכירת ספרים וסדרות דרך הדואר, ואנציקלופדיה בריטניקה הייתה האנציקלופדיה המפורסמת ביותר באנגלית. המיזם המשותף נועד לשלב את היתרונות של שתי החברות. הכרך הראשון של האנציקלופדיה הופיע בשנת 1968.

שיתוף הפעולה בין שתי החברות, וכן האיכות הגבוהה של המהדורות הבאות, הובילו להצלחה מסחרית יוצאת דופן של החברה עד תחילת שנות ה-90. אז החלה ירידה במכירות, בעקבות עליית האינטרנט.

במהלך המחצית השנייה של שנות ה-90 חוותה החברה תקופה שנייה של צמיחה, בעקבות הטמעה מהירה של גרסאות אלקטרוניות של האנציקלופדיה. מנגד, השינוי בדרך ההפצה הביא לעימותים בין שתי החברות השותפות. לבסוף, בשנת 2005, מכר מועדון הספר הצרפתי את מניותיו לחברת אנציקלופדיה בריטניקה בתום תהליך מכירה פומבית, לאחר ארבעים שנות שותפות.

## ראו גם
* אנציקלופדיה בריטניקה

## קישורים חיצוניים
* 

## הערות שוליים

קטגוריה:אנציקלופדיות בשפה הצרפתית
צ'אנגג'נג 12

**צ'אנגג'נג 12** או **צעדה ארוכה 12** (בסינית: **长征十二号运载火箭**) הוא כלי שיגור סיני בעל הרמה בינונית הנמצאת כעת (2024) בפיתוח. הוא יהיה מסוגל לשגר לפחות 10 טון מטען למסלול לווייני נמוך של כדור הארץ ולפחות 6 טון במסלול מסונכרן שמש של 700 ק"מ. השיגור הראשון שלו מתוכנן להתרחש בשנת 2024 מהכריות המסחריות באתר השיגור ונגצ'אנג.

## רקע
ב-26 בפברואר 2024, תאגיד המדע והטכנולוגיה של סין (CASC) פרסם את "הספר הכחול" השנתי שלו, אשר פירט את תוכניות ההשקה של החברה לשנה הקרובה; אחד הפרויקטים שנחשפו בספר הכחול הוא הרקטה החדשה צ'אנגג'נג 12. צ'אנגג'נג 12 (או CZ-12) מתוכנן כטיל דו-שלבי: השלב הראשון שלו יופעל על ידי ארבעה מנועי YF-100k 1250 KN באמצעות RP-1 וחמצן נוזלי בעוד השלב השני שלו יופעל על ידי שני מנועי YF-115 בעצמה של 180kN המשתמשים גם ב-RP-1/ LOX. הרקטה מציעה שתי אפשרויות לפריסת מטען, אחת בקוטר של 5.2 מטר ושנייה בקוטר של 4.2 מטר.

ל-CZ-12 קוטר מקטע של 3.8 מטר, לראשונה עבור סין. הוא ישוגר מאתר השיגור המסחרי החדש הממוקם בנמל החלל החופי של סין בוונצ'אנג.

## ראו גם
* מינהל החלל הלאומי של סין

## קישורים חיצוניים

## הערות שוליים

קטגוריה:משגרי לוויינים וחלליות
קטגוריה:תוכנית החלל הסינית
קטגוריה:צ'אנגג'נג
דוד בן סעדיה

**רבי דוד ברבי סעדיה אלג'ר (הגר)** (ד'ת"ת, 1040 בערך) היה דיין וחכם ספרדי בתקופת הראשונים הקדמונים, חיבר מספר ספרי הלכה בערבית.

## אזכורים בראשונים
רבי בצלאל אשכנזי בספרו "שיטה מקובצת" מביא קטע מחיבור של רבי דוד בן סעדיה "שחיבר בלשון ערבי להשיב על קצת דברים שבאו בספר הלכות גדולות". ספר זה הוא אחד מחלקי ספרו "הדיואן הכולל הגדול", ספר הדרכה לדיינים המורכב משישה ספרים (בהם: יסודות המשפט, ביאור לי"ג מידות שהתורה נדרשת בהן, וביאור לספר הלכות גדולות). בקטע הנ"ל מזכיר רבי דוד את ספר נוסף שכתב, "ספר משפטי השבועות שחברתי בלשון ערבי".

רבי יצחק ברבי ברוך אבן אלביליא התייחס בתשובותיו לדברי "הדיין" - רבי דוד, וכן נמצאו אזכורים לר' דוד וספריו בתשובות הרי"ף, ואברהם בן הרמב"ם. בנוסף לכך, ריבוי כתבי היד של הספר בגניזת קהיר, וכן הימצאותו ברשימותיו של רב יוסף ראש הסדר, מעידות על היותו ספר פופולרי בארצות המוסלמיות בראשית ימי הראשונים.

החוקר דוד סקליר הציע שרבי שמואל הנגיד כתב את הפיוט "עליכם בני תורה" לר' דוד, אך יש שהציעו שהשיר נכתב לדיין אחר בשם זה. כמו כן, הוא הציע לזהות את ר' דוד עם "רבי דוד הדיין בן הגר ספרדי ממדינ' גראנטה" המוזכר בהקדמת ספר מאזניים לר' אברהם אבן עזרא כאחד מ'זקני לשון הקודש' (המדקדקים והבלשנים). ע"פ זיהוי זה הכריע סקליר שהכינוי "הגר" היה לאביו של ר' דוד, ולא לר' דוד, וכן שכיהן כדיין בגראנאדה, וייתכן שמשם הכיר את ר' שמואל הנגיד.

## לקריאה נוספת
* **הספר הכולל (כתאב אלחאוי) – לר' דוד בן סעדיה אלגר**, יד יצחק בן־צבי, תשפ"ד (2024)
* ישראל מ' תא-שמע, "David ben Saadiah", באתר encyclopedia.com (באנגלית)
* דוד בן סעדיה אלגר וחיבורו אלחאוי, דוד סלקיר, תעודה י"ד (תשנ"ח).
* המשפט העברי בספרד במאה הי"א — בין גאונים לראשונים (על פי כתאב אלחאוי לר' דוד בן סעדיה), יהודה צבי שטמפפר, שנתון המשפט העברי של המכון לחקר המשפט העברי, כרך כה (תשס"ח).

## הערות שוליים

קטגוריה:ראשוני ספרד
קטגוריה:יהודי ספרד במאה ה-11
פרנסיס קריס

**פרנסיס קריס**, באנגלית: **Francis Criss** , (1901–1973) היה צייר אמריקאי. סגנונו של קריס מזוהה עם הפרסיסיוניסטים האמריקאים כמו צ'ארלס דמות׳ וחברו צ'ארלס שילר.

### ביוגרפיה
היצירות הידועות ביותר הן משנות ה-30 וה-40, ומאופיינות בדימויים של הסביבה העירונית, כפסי רכבת תחתית מוגבהים, גורדי שחקים, רחובות וגשרים. קריס תיאר את הנושאים האלה בסגנון מופשט, נטול דמויות אנושיות, שהוביל אותו להיות מזוהה עם תנועת הפרסיסיוניזם. עם פרספקטיבות מעוותות ושילובים דמויי חלום. בדרך כלל נופי העיר צוירו ריקים ומרמזים גם על השפעת הסוריאליזם.
ממוזער|חזית המים, 1940
בהמשך הקריירה הוא עשה תפנית לעבודה מסחרית יותר - כולל שער למגזין פורצ׳ן מנובמבר 1942. המסחריות הובילה לירידה במוניטין שלו כאמן.

קריס מת ב-1973 בניו יורק.

עבודתו נמצאת באוספים של מוזיאון ברוקלין מכון דטרויט לאמנויות, מוזיאון פילדלפיה לאמנות, מוזיאון הסמיתסוניאן לאמנות אמריקאית, ומוזיאון וויטני לאמנות אמריקאית.

בשנת 2021 הוצג ציורו של קריס ״אלמה התופרת״ במאמר של מבקר האמנות סבסטיאן סמי בוושינגטון פוסט. הוא החשיב את הציור הזה כעבודתו הטובה ביותר של קריס. הציור נמצא באוסף המוזיאון לאמנות באטלנטה, ג'ורג'יה.

## קישורים חיצוניים

## הערות שוליים

קטגוריה:מהגרים מבריטניה לארצות הברית
קטגוריה:אמנים אמריקאים
קטגוריה:אמריקאים שנולדו ב-1901
קטגוריה:אמריקאים שנפטרו ב-1973
אוראיאויפלו

העיירה **אוראיאויפלו** (בהונגרית: **Uraiújfalu)** ממוקמת באזור מערב טרנסדנוביה, מחוז ואש, נפת שארוואר.

## מיקום
היישוב שוכן באזור הגבול המערבי של הונגריה במישור ההונגרי הקטן, באמצע מישור שופרון-ואש, בגדה השמאלית של נהר הראבה (נהר), ליד נחל קריש. היישוב ממוקם בחלק הצפוני של המחוז. בירת המחוז, סומבטהיי, נמצאת במרחק של כ-35 ק"מ והעיר הקרובה ביותר, Répcelak, נמצאת במרחק של כ-7 ק"מ.

### נגישות
היישוב נגיש בקלות בכביש מכמה כיוונים, אך נתיבי הגישה החשובים ביותר מהחלקים הרחוקים יותר של המדינה הם הכביש הראשי 86 והכביש המהיר M86: משניהם יש לפנות בחלק הדרומי של Répcelak לכביש 8447, אליו ניתן להגיע מכיוון ניק. מכיוון סומבטהיי כדאי לפנות מכביש 86 ב-Vasegerszeg, משם מוביל כביש 8448 ליישוב. תחבורה ציבורית בכבישים מסופקת על ידי אוטובוסים של וולאנבוס. קו רכבת לא עובר ביישוב.
## היסטוריה
העיירה נוצרה משלושה יישובים: Uraj, Újfalu ו-Szentivánfa.

האזכור הראשון בכתב של Uraj הוא משנת 1221. באותה תקופה המקום היה רכושה של חמולת יאק.

האזכור הראשון של Szentivánfa הוא משנת 1342, תחת השם Szentivánfalva. יישוב זה היה גם רכושם של בני חמולת יאק. מהמאה ה-17 ועד סוף מלחמת העולם השנייה, היישוב היה רכושה של משפחת בזרדי. ב-1 ביולי 1969, Uraiújfalu ו-Szentivánfa התאחדו תחת השם אוראיאויפלו.
שמאל|ממוזער|265x265 פיקסלים| אוראיאויפלו, טירת אייקאי בתצלום אוויר
## אתרים בעלי עניין
* כנסייה אוונגליסטית: נבנתה בשנת 1784, בסגנון הבארוק.
* אחוזה מפוארת (טירת אייקאי): נבנתה בסביבות 1790, בסגנון הבארוק המאוחר. מאוחר יותר (במחצית השנייה של המאה ה-19) היא נבנתה מחדש בסגנון רומנטי. הוא שופץ בין 1977 לבין 1980.
* הכנסייה הרומית-קתולית (לב ישו).
* אנדרטת הגיבורים.
* עמוד זיכרון.
* בית סלשטאי.
* בית פיגדי.
* טירת הטיישי.
* טירת בזרדי
* אחוזת וידוש קולטאי: נבנתה בסביבות 1810 על ידי VI. יאנוש וידוש. בניין חד-קומתי בצורת L. כיום זהו מרכז תרבות.
* צלב המילניום.
* הכנסייה הקתולית Szentivánfai (הקדוש יוחנן המטביל): נבנתה במקור במאה ה-14 בסגנון גותי. מאוחר יותר (בסביבות 1770) נבנתה מחדש בסגנון הבארוק.

## נולדו כאן
* **[[יוז'ף בנצה]]**, (במקור **קוהן-Kohn** (כהן), 1893 – 1970) היה רופא יהודי-הונגרי, היסטוריון רפואי, אתנוגרף, נשיא האגודה ההונגרית להיסטוריה של הרפואה.

## קישורים חיצוניים
* 

* אתר אוראיאויפלו
* אוראיאויפלו. הכפר שלנו
* מפה של אוראיאויפלו 2020.
* אוראיאויפלו באתר tuzazom.com
## הערות שוליים

קטגוריה:הונגריה: ערים
קטגוריה:קהילות יהודיות שהושמדו בשואה
קטגוריה:קהילות יהודיות בהונגריה
לאופאבראוד

ממוזער|300px| עיצובים מורכבים שונים
ממוזער|300px| ילד מקשט לאופאבראוד לפני הטיגון
**לאופאבראוד** (באיסלנדית: **Laufabrauð**; מילולית " ", (לפעמים נקרא גם "לחם פתיתי שלג") הוא סוג מסורתי של לחם איסלנדי שנאכל כמעט אך ורק בעונת חג המולד.

## מאפיינים
מקורו מצפון איסלנד, אך הוא נצרך כיום בכל הארץ. הוא מורכב מעוגות שטוחות ודקות מאוד בקוטר של כ-15 עד 20 ס"מ, מעוטר בדוגמאות גאומטריות דמויי עלים ומטוגן קצרות בחֶלֶב (צורה מעובדת של שומן בשר בקר או שומן בשר כבש, המורכב בעיקר מטריגליצרידים) או בשמן חם.

## הכנה

ניתן לקנות את לאופאבראוד במאפיות או להכינו בבית, מבצק מוכן או מבצק עשוי בבית. דוגמאות נחתכות ביד או שנוצרות באמצעות גלגלת פליז כבדה, laufabrauðsjárn (כלומר "ברזל עלים"). הדפוס הנפוץ ביותר מורכב משורות של דשים דמויי "V"; כל דש חופף עם הבא כדי ליצור עיצוב דמוי צמה. לאחר מכן השורות יכולות ליצור תבנית גדולה יותר, כגון פתית שלג או אות. הכנת לחם עלים בבית היא בדרך כלל משימה משפחתית ולעיתים קרובות חלק מהותי בהכנות לחג המולד, שם מתאספים כמה דורות ולוקחים חלק בקישוט.

## קישורים חיצוניים
* מצגת המציגה כיצד מכינים את לאופאבראוד
* הכנת לאופאבראוד, לחם חג המולד האיסלנדי (מצגת אודיו)
* לחלוף לחג המולד, סקירת איסלנד
## הערות שוליים

קטגוריה:מאכלי חג המולד
קטגוריה:לחם
חרסי תל קסילה

ממוזער| החרסים בתערוכה מיוחדת בתל אביב ב-2009. מימין, (1) חרס חייהו, ומשמאל (2) החרס של בית-חורון.
**חרסי תל קסילה** הם שני שברי חרס קטנים עליהם כתובות (אוסטרקונים), שנמצאו על פני השטח של תל קסילה – תל ארכאולוגי השוכן כיום בשטח מוזיאון ארץ ישראל.

החרסים שנמצאו בשטח מחזקים את הסברה כי במקום פעל נמל פנימי על נחל הירקון, דרכו התבצע יבוא של זהב וייצוא של שמן זית.

## חרס חיהו
כתובת מסוף המאה ה־8 לפנה"ס. החרס התגלה באוקטובר 1945 על ידי יעקב קפלן. הכתובת חרוטה על שבר של כלי בעל תחתית עגולה, מצופה שכבה אדמדמה, בכתב עברי מחובר שהיה נהוג בישראל וביהודה במאה השמינית לפנה"ס. למרות שכל אות חרוטה בנפרד ניכרת מגמה ברורה לחיבור האותיות.

הכתובת המקורית היא:

הכתובת מפורשת כתעודת משלוח עבור כמות מסוימת של שמן שנשלחה למלך כלשהו על ידי אדם בשם חיהו. פירוש המלה "למלכ" היא "שייך למלך" או "(נשלח) אל המלך"; לא מוזכרת יחידת המידה של השמן. "חיהו" הוא שם מקוצר מ"אחיהו", כמו "חירם" מ"אחירם" ו"חיאל" מ"אחיאל", והסיומת ־יהו מחזקת את הקשר בין הכתובת ליהודה (הסיומת התאופורית הנהוגה בישראל הייתה ־יו).
## חרס בית חורון

החרס התגלה במאי 1946 על ידי הארכיולוג ד"ר רוברט הוף. זהו שבר של כלי חרס גדול בצבע אפור בהיר עליו כתובת חרוטה באותו כתב עברי מחובר כמו על חרס חיהו.

הכתובת מתוארכת לסוף המאה ה־8 או המאה ה־7 לפנה"ס, ותוכנה הוא:

הביטוי "זהב אופיר" מוזכר במקרא במלכים א' ט' כ"ח, י' י"א, דברי הימים א' כ"ט ד', דברי הימים ב' ח' י"ח, ט' י', כזהב שמוצאו מארץ אופיר שהובא באניות שלמה וחירם לעציון גבר, וממנו נובע הכינוי לזהב משובח (דברי הימים א' כ"ט ד').

בשורה השנייה, ה"ש" מסמלת קיצור של "שקל" – יחידת משקל נהוגה בימי קדם לתשלום בכסף ובזהב, והסימן המופיע אחריה – שלושה קווים אופקיים (במקום בו הועתקה לעיל קסי – Ξ), מסמל את הספרה 30 בשיטת המספרים הפיניקית. פירוש הכתובת הוא "זהב הבא מאופיר, לבית חורון", כאשר בית חורון יכול להיות שם יישוב או כינוי למקדש חורון, שייתכן שהיה בתל קסילה עצמו. בנימין מזר סבר שהמשלוח היה מיועד למקדש האל הכנעני חורון שנמצא בעיר בית חורון.

ד"ר רוברט הוף לא מסר את החרס לרשות העתיקות כפי שחוק העתיקות מחייב, ואף ניסה למכור אותו. כחלק מהסכם שהתגבש בין הצדדים בשנת 1957, החרס נמסר למדינת ישראל ומוצג במוזיאון ישראל. חרס חיהו היה ונשאר בידיים פרטיות.

## ראו גם

* רשימת כתובות כנעניות וארמיות

## הערות שוליים

קטגוריה:כתובות בעברית עתיקה
קטגוריה:אוסטרקונים
קטגוריה:אוסף מוזיאון ישראל
לאון ריינאך

**לאון ריינאך** (בצרפתית: **Léon Reinach**; 24 במאי 1893 – 12 במאי 1944) היה מלחין ואספן אמנות יהודי-צרפתי. נספה בשואה.

## קורות חיים
נולד ב-1893 בנו של פרופסור הארכאולוג וההיסטוריון פרופסור תאודור ריינאך. משפחת ריינאך היהודית-צרפתית הוציאה מתוכה מדינאים ואנשי רוח: דודו ז'וזף ריינאך היה חבר פרלמנט ותומך מובהק של אלפרד דרייפוס; דודו סלומון ריינאך היה ארכאולוג והיסטוריון, מראשי כי"ח וממייסדי יק"א.

בשנת 1918 נישא לביאטריס דה קמונדו, אשת חברה ידועה בצרפת. היא הייתה בתו היחידה של הבנקאי ואספן האמנות היהודי מואיז דה קמונדו, בן למשפחת קמונדו היהודית, מייסדי ומנהלי בנק קמונדו באירופה. אמה של ביאטריס, אירן קאהן ד'אנברס, הייתה בתו של הבנקאי היהודי לואי קאהן ד'אנברס, שעמד בראש הבנק שלימים הפך לבנק העולמי BNP. אירן קאהן ד'אנברס הייתה הנושא של דיוקן מפורסם של רנואר.

בשנת 1920 נולדה בתם של לאון וביאטריס, פאני, ובשנת 1923 נולד בנם ברטרנד.

לאון וביאטריס וילדיהם התגוררו באחוזה שנרכשה על מואיז דה קמונדו בשנת 1904 ולאחר מות האב ב-1928 גרו בוילה קרילוס. במלחמת העולם השנייה ניצלה האחוזה ונשמרה כמות שהיא, והיא משמשת "מוזיאון ניסים דה קמונדו" המכיל אוסף אמנות יקר שאסף מואיז דה קמונדו.

ריינאך היה מוזיקאי, מלחין ואספן אמנות. באוסף שלו נכלל הציור "הגשר בצ'אטו" של ואן גוך.

כאשר גרמניה הנאצית כבשה את צרפת ב-1940, בני משפחת ריינאך נרדפו בגלל יהדותם. במהלך מלחמת העולם השנייה נפרדו בני הזוג. בסוף 1942 הוא חצה לאזור החופשי. הוא נעצר בעת שניסה להימלט לספרד. ב-20 בנובמבר 1943 הוא הובל עם בנו ובתו למחנה ההשמדה אושוויץ ושם נספו. גם ביאטריס דה קמונדו נספתה באושוויץ.

קטגוריה:מלחינים יהודים צרפתים
קטגוריה:מוזיקאים שנספו בשואה
קטגוריה:אספני אמנות יהודים
קטגוריה:אספני אמנות צרפתים
קטגוריה:משפחת ריינאך
קטגוריה:משפחת קמונדו
קטגוריה:נספים במחנה ההשמדה אושוויץ
קטגוריה:צרפתים שנולדו ב-1893
קטגוריה:צרפתים שנפטרו ב-1944
החייל הנעלם

**החייל הנעלם** הוא סרט קולנוע ישראלי מ-2023 שביים דני רוזנברג וכתב יחד עם עמיר קליגר. הסרט מגולל את סיפורו של חייל עריק שנמלט משדה הקרב ברצועת עזה לביתו בתל אביב, אלא שכעת הממונים עליו משוכנעים שהוא חטוף בידי חמאס. בסרט מככבים עידו טאקו, עם מיקה רייס, אפרת בן צור, תיקי דיין ושמוליק כהן.

הסרט הוקרן ב-5 באוגוסט 2023 בפסטיבל הסרטים לוקראנו והיה מועמד ל-11 פרסי אופיר בטקס פרסי אופיר לשנת 2023, בו הצלם דוד סטרז'מייסטר זכה בפרס הצילום הטוב ביותר.
## עלילה
שלומי, חייל בן 18, בורח משדה הקרב ברצועת עזה ועושה את דרכו חזרה אל חברתו שירי. כששלומי מגלה שהממונים עליו בצבא משוכנעים שהוא נחטף בערפל המלחמה, הוא כבר לא מסתתר מהחיילים שלדעתו רודפים אחריו, אלא מהזהות שלו, שהפכה למלכודת. למרות הפצרות הוריו שיחזור ליחידה שלו לפני שיהיה מאוחר מדי, שלומי לוקח סיכון נואש לאהבה, עם השלכות דרמטיות.
## שחקנים ודמויות
*עידו טאקו - שלומי
*מיקה רייס - שירי
*אפרת בן צור - אמא של שלומי
*תיקי דיין - סבתא של שלומי
*שמוליק כהן - אבא של שלומי
*משה ויידר - קצין צה"ל

## פרסים ומועמדויות

## קישורים חיצוניים

* 
* 

## הערות שוליים

קטגוריה:סרטי 2023
קטגוריה:סרטי דרמה ישראליים
קטגוריה:סרטים ישראליים משנת 2023
קטגוריה:צה"ל בקולנוע
Obsessed (שיר של אוליביה רודריגו)

"**Obsessed**" (בעברית: "**[[קיבעון|אובססיבי/ת]]**") הוא שיר של הזמרת-יוצרת האמריקאית אוליביה רודריגו, שיצא לאור ב-22 במרץ 2024 על ידי חברת התקליטים גפן רקורדס, כסינגל רביעי מתוך המהדורה *Spilled* של אלבום האולפן השני שלה, *[[Guts]]*. כתבה רודריגו את השיר יחד עם אנני קלארק ודן ניגרו. בנוסף, כללה רודריגו את השיר ברשימת השירים בסיבוב ההופעות שלה, Guts World Tour.

## רקע
לאחר הצלחתו של אלבום האולפן הראשון שלה, *[[Sour]]*, המשיכה אוליביה רודריגו לשתף פעולה עם דן ניגרו, שהפיק את כל הרצועות באלבום. ב-26 ביוני 2023, אלבומה השני, *[[Guts]]*, הוכרז, והסינגל המוביל "Vampire" שוחרר ארבעה ימים לאחר מכן. השיר הגיע למקום ראשון במצעדים במדינות שונות. לאחר מכן, שחררה רודריגו את הסינגל "Bad Idea Right?".

רודריגו כתבה את השיר "Obsessed" יחד עם אנני קלארק וניגרו. ב-31 ביולי 2023, פרסמה רודריגו סרטון שכלל רמזים על רשימת השירים של סיבוב ההופעות שלה, Guts World Tour. יחד עם שלושה שירים נוספים, "Obsessed" היה זמין רק במהדורת ויניל; לאחר מכן, השיר היה כלול כחלק מרשימת השירים של סיבוב ההופעות של רודריגו.

## הרכב
צ'אפל רואן הקליטה קולות רקע בשיר, בנוסף לעוד שני שירים נוספים של רודריגו: "Lacy" ו-"Can't Catch Me Now", שהוא חלק מפסקול הסרט "משחקי הרעב: בלדה לנחשים וציפורי שיר".

## ביקורות

### הופעות ברשימות

## פרסים ומועמדויות

## מיקומי שיא

### מצעדי סוף שנה

## נתוני מכירות

## קישורים חיצוניים

## הערות שוליים

קטגוריה:שירי 2023
קטגוריה:שירים באנגלית
קטגוריה:שירי אוליביה רודריגו
קטגוריה:שירים שנכתבו על ידי אוליביה רודריגו
קטגוריה:שירים שנכתבו על ידי דן ניגרו
קטגוריה:שירים שהופקו על ידי דן ניגרו
קטגוריה:שירי פלטינה באוסטרליה
קטגוריה:שירי כסף בממלכה המאוחדת
קטגוריה:סינגלים בהוצאת גפן רקורדס
פרנסישקו רודריגש לובו

**פְרַנְסִישְׁקוּ רוֹדְרִיגֶשׁ לוֹבּוֹ** (בפורטוגזית: **Francisco Rodrigues Lobo**; ), המכונה לפעמים תאוקריטוס הפורטוגלי, היה משורר וסופר פורטוגלי.
## ביוגרפיה
לובו נולד להורים נוצרים חדשים עשירים ואצילים בלייריה, קרא פילוסופיה, שירה וסיפורים על רועים ורועות צאן ליד הנהרות ליז ולנה. הוא למד באוניברסיטת קוימברה וקיבל תואר שני בערך בשנת 1600. הוא עבד אצל הדוכס מווילה ריאל, נראה שהיה המורה של בניו. הוא ביקר בליסבון מדי פעם.

אף על פי שספרו הראשון, "רומנסות" (Romanceiro), כרך קטן של חרוזים שפורסם ב-1596, והספר האחרון שלו, קבלת פנים מחורזת לפליפה הרביעי, מלך ספרד, שיצא לאור ב-1623, כתובים בספרדית, הוא חיבר את ה (שירי רועים) והפרוזה הפסטורלית שלו בפורטוגזית. בכך הוא עשה שירות נדיר לארצו בתקופה שבה, בשל , הייתה ספרדית קסטיליאנית השפה המועדפת על "החברה בעלת הנימוסים" ועל ידי הסופרים. החלק הראשון של הטרילוגיה שלו, "אביב" (A Primavera) התפרסם ב-1601, החלק השני, "הרועה הנודד" (O Pastor Peregrino), ב-1608, והחלק השלישי שלו, "בעל האשליות שאבדו" (O Desenganado), ב-1614.

המאפיינים של סגנון הפרוזה שלו הם הרמוניה, טוהר ואלגנטיות, והוא היה אחד הסופרים המובילים של פורטוגל. תלמידו של האסכולה האיטלקית, חרוזיו היו נקיים מחיקויים של מודלים קלאסיים. ניתן לראות את הפופולריות שלהם בעובדה שהטרילוגיה "אביב" פורסמה בשבע מהדורות במאה ה-17 ותשע בסך הכל, מספר גדול לשוק מוגבל כל כך כמו זה של פורטוגל. מהדורה של יצירותיו שנאספו התפרסמה בכרך אחד בליסבון ב-1723, ואחרת בארבעה כרכים, אך פחות מלאה, הופיעה שם ב-1774.

רודריגש לובו כתב גם שני ספרים. הספר "המצביא של פורטוגל" (O condestabre de Portugal) על חייו של , הגיבור הלאומי של פורטוגל, ספר שלא הצליח, ו"החצר הכפרית" (A Corte na Aldeia) 16 שיחות על נושאים שונים שזכה להצלחה.

הוא טבע ליד  בזמן הפלגה לליסבון בנהר הטחו כשהסירה שבה היה שקעה בזרם.

## קישורים חיצוניים

* 
* 

* Francisco Rodrigues Lobo, Projecto Vercial


## ביאורים

## הערות שוליים

קטגוריה:סופרים פורטוגזים
קטגוריה:משוררים פורטוגזים
קטגוריה:הרוגי טביעה
קטגוריה:ילידי 1580
קטגוריה:נפטרים ב-1622
מוליבדן(V) פלואוריד

**מוליבדן(V) פלואוריד** היא תרכובת אי-אורגנית בינארית המורכבת ממוליבדן ומפלואור, שהנוסחה הכימית שלה היא MoF5. זהו מוצק צהוב היגרוסקופי. כמו רוב הפנטפלואורידים , הוא קיים כטטראמר .

## הכנה
מוליבדן(V) פלואוריד מיוצר על ידי תגובה של מוליבדן ומוליבדן הקסאפלואוריד:

Mo + 5 MoF6 -> 6 MoF5



ניתן להכין אותו גם על ידי חיזור מוליבדן הקסאפלואוריד עם זרחן טריפלואוריד או טונגסטן הקסאקרבוניל, או על ידי חמצון של מוליבדן עם פלואור ב-900 מעלות צלזיוס.

ב-165 מעלות צלזיוס, הוא עובר דיספרופורציונציה לטטרא- והקסאפלואוריד:

2 MoF5 -> MoF4 + MoF6



## קישורים חיצוניים

## הערות שוליים

קטגוריה:פלואורידים
רצח ששון נוריאל

**רצח ששון נוריאל** אירע לאחר חטיפתו ב-21 בספטמבר 2005, על ידי מחבלי ארגון החמאס, אחד מהם הועסק על ידי נוריאל במפעל הממתקים שלו בפסגת זאב.

ב-27 בספטמבר חמאס פרסם סרטון של נוריאל כבול ומכוסה עיניים, וקורא בערבית לשחרר אסירים פלסטינים המוחזקים בישראל.

## האירוע
לפי משטרת ישראל, איש חמאס שנעצר במהלך פעילות משותפת של צבא הגנה לישראל ושירות הביטחון הכללי ב-25 בספטמבר הוביל את הכוחות הישראליים לגופתו של נוריאל באזור תעשייה בביתוניא. השר לביטחון פנים, גדעון עזרא, הודיע ב-26 בספטמבר כי כוחות הביטחון הישראליים עצרו אנשי חמאס ליד רמאללה הקשורים לחטיפה.

חמאס לקח אחריות על חטיפתו והריגתו של נוריאל ב-27 בספטמבר. לפי הודעת חמאס, הכוונה הייתה לחטוף את נוריאל ולהחליפו בעסקה תמורת אסירים פלסטינים המוחזקים בבתי הכלא הישראליים, אך לבסוף רצחו את נוריאל לאחר ששירותי הביטחון הישראליים החלו לבצע פשיטות מעצרים בגדה המערבית. ב-29 בספטמבר עצרו בטולכרם גורמי ביטחון ישראלים את סמר סביח , מומחה לחומרי נפץ מעזה, שהכשיר את החוליה שחטפה את נוריאל.

ראש עיריית ביתוניא, ערפאת חלף, אמר ל"אינדפנדנט" כי הוא מתנגד לרצח. "אני רוצה לחיות בשלום עם שתי מדינות זו לצד זו".

ב-17 בנובמבר, ממשלת ישראל הגישה כתב אישום נגד שני גברים שהיו מעורבים ברצח נוריאל.

אחד החוטפים, עלי קאדי, הועסק על ידי נוריאל. הוא נעצר ב-2005 ונגזר עליו מאסר עולם, אך שוחרר במסגרת עסקת שליט בשנת 2011. קאדי היה מפקד פלוגה ביחידת הנוח'בה של חמאס, והיה מעורב במתקפת הפתע על ישראל. הוא נהרג בתקיפת מזל"ט ישראלי ב-13 באוקטובר 2023.
חבר אחר בחוליה, סעיד עראר, שוחרר ב-19 בינואר 2025 במסגרת הסכם הפסקת האש ושחרור החטופים במלחמת חרבות ברזל. אחיו של סעיד, עבדאללה עראר, נעצבר בהקשר לחטיפה בשנת 2006, בחשד שתכנן את החטיפה וסייע לחוליית הרצח. עבדאללה עראר עבד עם נוריאל במשך שנים, והוא זה ששיכנע את נוריאל להצטרף לנסיעה עם החוטפים.

## פעילותו של נוריאל כסייען לשירות הביטחון הכללי (שב"כ)
בשנת 2012 נחשף בתחקיר של חדשות 13 כי נוריאל פעל כסייען לשירות הביטחון הכללי (שב"כ) בניסיון לגייס את עבדאללה עראר כמשתף פעולה. משפחתו של נוריאל אף הציגה מכתב ממשרד ראש הממשלה בו נכתב כי נוריאל "סייע באופן מזדמן פעמים בודדות לגורמי הביטחון [...] גם קשריו אלה עם גורמי הביטחון עמדו לנגד עיניהם של חלק מחוטפיו ורוצחיו בעת ההחלטה לחוטפו ולרצחו". על פי התחקיר, בשנת 1999 נוריאל הסיע את עראר לפגישה עם סוכני שב"כ, מבלי שעראר ידע מראש על מטרת הנסיעה. אירוע זה יצר אצל עראר את הרושם שנוריאל הוא סוכן שב"כ, ואכן המעורבים בחטיפה הודו בחקירתם שרצו לחטוף חיילים או סוכני שב"כ. כמו כן, בהודעה שהוציא חמאס כאשר לקח אחריות על המקרה נטען על ידם כי נוריאל היה סוכן שב"כ.

## הערות שוליים

קטגוריה:פיגועי טרור בישראל ב-2005
קטגוריה:חללי טרור ישראלים לפי אירועי רצח
קטגוריה:גבעת זאב
קטגוריה:חמאס: פיגועים
קטגוריה:קורבנות פיגועים בירושלים
קטגוריה:חללי טרור בישראל לפי אירועי רצח
עונת 1979/1980 בגביע קוראץ'

**עונת  ב[[גביע קוראץ']]** הייתה המהדורה התשיעית של תחרות פיב"א לקבוצות כדורסל אירופיות, שנערכה בין 24 באוקטובר 1979 ל-26 במרץ 1980.

רייטי מאיטליה ניצחה בגמר את ציבונה זאגרב מיוגוסלביה וזכתה בטורניר בפעם הראשונה.

## סיבוב ראשון

## סיבוב שני

## שלב הבתים
שלב הבתים נערך בארבעה בתים בני ארבע קבוצות, והקבוצה במקום הראשון בכל בית העפילה לחצי הגמר.

רייטי, יוגופלסטיקה ספליט, אולימפיאקוס וסטנדרד לייז' העפילו אוטומטית לשלב זה.

## חצי גמר

## גמר

## ישראל בתחרות
הפועל תל אביב והפועל חיפה, שסיימו במקום השלישי והרביעי בהתאמה בעונת 1978/1979 בליגה הלאומית בכדורסל, ייצגו את ישראל בתחרות.

הפועל תל אביב הוגרלה בסיבוב השני מול רדניצ'קי בלגרד וניצחה 166–165 (ניצחון 86–82 בתל אביב והפסד 80–83 בבלגרד) ובשלב הבתים סיימה במקום הראשון בבית עם בוראץ צ'אצ'אק (הפסד 92–94 בחוץ וניצחון 90–85 בבית), אספו טור (ניצחון 108–83 בבית והפסד 85–92 בחוץ) ומנס סאנה סיינה (הפסד 85–92 בחוץ וניצחון 84–83 בבית). בחצי הגמר הודחה הקבוצה על ידי ציבונה זאגרב בתוצאה 161–172 (ניצחון 81–80 בתל אביב והפסד 80–92 בזאגרב). זהו הישג השיא של קבוצה ישראלית בגביע קוראץ'.

הפועל חיפה הוגרלה בסיבוב הראשון מול פורלי והודחה לאחר שהפסידה 161–163 (ניצחון 95–84 בחיפה והפסד 66–79 בפורלי).

## קישורים חיצוניים
* תוצאה, באתר פיב"א אירופה
* תוצאה, באתר Linguasport
* 
קטגוריה:תחרויות כדורסל ב-1979
קטגוריה:תחרויות כדורסל ב-1980
קטגוריה:גביע קוראץ'
בית הכנסת הגדול (אספהאן)

**בית הכנסת הגדול** (בפרסית: **کنیسه بزرگ**) באספהאן הוא בית כנסת באיראן שנבנה בסביבות 1900 בתקופת השושלת הקאג'ארית. בית הכנסת ממוקם ברובע ג'ובארה והוא אחד מאתרי המורשת הלאומית של איראן .

## מבנה בית הכנסת
בית הכנסת הגדול של אספהאן נמצא במתחם בניינים יחד עם בתי הכנסת "ג'מאעתי" ו"מולא רבי". הארכיטקטורה שלו משתלבת עם המבנים בסביבתו, וכמוהם הוא עשוי מלבנים. כמו שאר בתי הכנסת בעיר, אין בו סמלי יהדות הנראים מבחוץ. לכל שלושת בתי הכנסת המשולבים במתחם קיימת כניסה משותפת.

בית הכנסת מכונה "בית הכנסת הגדול" מפני שהוא מעט גדול יותר מבתי הכנסת האחרים בג'ובארה.

בשנת 2017 בית הכנסת שופץ.

## ראו גם
* הארגון למורשת תרבותית באיראן

## קישורים חיצוניים

## הערות שוליים

הגדול
וילבושביץ

**וִילבּוּשֶבִיץ** (ברוסית: **Вильбушевич**) הוא שם משפחה.

קטגוריה:שמות משפחה